**ОБРАЗОВНИ ИСХОДИ ЗА ФРАНЦУСКИ И ШПАНСКИ ЈЕЗИК (други страни језик)**

НИВО А1

(Пети и Шести разред)

Ученик може да разуме и употреби изразе везане за породицу и свакодневне активности као и једноставне исказе који теже да задовоље конкретне потребе. Може да се представи и да представи неког другог као и да постави питања другој особи нпр. – о месту становања, лична питања.... Може да одговори на исти тип питања. Може да комуницира на једноставан начин ако саговорник говори полако и разговетно.

НИВО А2

(Седми и Осми разред)

Ученик може да разуме реченице и изразе који се често користе а који су повезани са непосредним окужењем (нпр. личне информације и информације о породици, о куповини, блиском окружењу). Може да комуницира током једноставних и уобичајених захтева од стране наставника што подразумева размену једноставних и директних информација о породици. Може једноставним изразима описати образовање, непосредно окружење и потребе.

|  |  |  |  |
| --- | --- | --- | --- |
|  |  | А1 | А2 |
| Разумевање | Слушање | Могу да разумем познате речи и свакодневне изразе који су везани за мене, моју породицу и непосредно окружење, ако се говори полако и разговетно. | Могу да разумем изразе и речник који је често у употреби и повезан је са мном, мојом породицом, куповином,непосредним окружењем, послом. Могу да разумем суштину огласа и кратких и јасних порука. |
| Читање | Могу да разумем познате речи, веома једноставне изразе и реченице, на пример у огласима, рекламама и каталозима.  | Могу да читам кратке и веома једноставне текстове. Могу да пронађем тражени податак у текстовима као што су рекламе, проспекти, јеловници, распоред. Могу да разумем кратка и једноставна писма. |
| Говор | Учешће у разговору | Могу да комуницирам једноставним реченицама под условом да је мој саговорник расположен да понови и преформулише реченице спорије и да ми помогне да искажем то што покушавам да кажем. Могу да поставим једноставна питања о познатим темама или о ономе што ми је потребно, као и да одговорим на таква питања. | Могу да успоставим комуникацију у једноставним и свакодневним ситуацијама које захтевају једноставну и директну размену информација у вези са познатим темама и активностима. Могу да учествујем у кратким разменама чак иако, генерално, не разумем много да бих могао да пратим конверзацију у потпуности. |
| Усмено изражавање | Могу да користим једноставне изразе и реченице да опишем место становања и људе које познајем. | Могу да користим низ реченица и израза да опишем моју породицу и друге људе, услове живота, моје образовање и тренутну или недавну професију.  |
| Писање | Писање | Могу да напишем кратку разгледницу, нпр. са распуста. Могу да попуним упитник личним подацима, да напишем име, националност, адресу. | Могу да напишем белешке и кратке и једноставне поруке. Могу да напишем кратко писмо, нпр. писмо захвалности. |